Hêrişê dewleta tirke yê vera Şingal û Til Temirî Qamişlo û Reqa de ameyî protestokerdene.
Qamişlo
Roniştoxanê Qamişloyî pê fotografanê Rayberê Şarê Kurdî Abdullah Ocalanî, fotografê şehîdan û pê pankarta 'Bêvengîya mîyanneteweyî tesdîqê qirkerdişê îradeyê êzidîyan o' çalakîya rayraşîyayîşî kerde.
Rayraşîyayîş dima vurîya nawnayîş. Hemserekê PYDyî yê Qamişloyî Mesûd Daudî nawnayîş de qisey kerd û vat: ''Çira Amerîka, Rûsya û dewletê bînî bêveng ê? Bêvengîya înan hemkarîya qirkerdişê şarê ma ya.''
Reqa
Pê beşdarîya endamanê Ciwanan ê Şorişgêran, Yewîya Cinîyan ê Ciwanan ê Reqa, ciwananê Partîya Ameyoxî û rêxistinanê sivîlan Reqa de zî çalakîya rayraşîyayîşî ameye kerdene. Rayraşîyayîş dima vurîya nawnayîşêk.
Vervatoxê MEclîsê Ciwananê Partîya Ameyoxî ya Sûrîye Mihemed Zixîrî, aktîvîsta Kombîyayîşê Cinîyan ê Zenûbîya, Endama Yewîya Ciwanan Delale Mihemed nawnayîş de qisey kerd û hêrişê dewleta tirke şermezar kerdî. Nawnayîş pê sloganan qedîya.
